cyanic-selkie/wikianc huggingface dataset:
Ποινή
Οι επιβαλλόμενες ποινές κατά το ισχύον Ποινικό Δίκαιο
Οι ποινές στερήσεως της ελευθερίας στην ελληνική έννομη τάξη διακρίνονται, κατά σειρά μεγέθους σε α)ισόβια κάθειρξη (δηλαδή ποινή στερήσεως της ελευθερίας για 21 έτη), β)πρόσκαιρη κάθειρξη (δηλαδή ποινή στερήσεως της ελευθερίας που διαρκεί από πέντε έτη ως δεκαπέντε έτη), γ)φυλάκιση (δηλαδή ποινή στερήσεως της ελευθερίας που διαρκεί από δέκα ημέρες ως πέντε έτη) και δ)κράτηση (καταργήθηκε με τον νέο ΠΚ). Επίσης, ποινές στέρησης της ελευθερίας είναι ο περιορισμός σε ειδικό κατάστημα κρατήσεως νέων και ο περιορισμός σε ψυχιατρικό κατάστημα.
Οι ποινές σε χρήμα στην ελληνική έννομη τάξη διακρίνονται σε α)χρηματική ποινή (μείζων ποινή σε χρήμα) και β)πρόστιμο (ελάσσων ποινή σε χρήμα). Το μέγεθος της χρηματικής ποινής και του προστίμου ορίζεται κατά τρόπο γενικό στον Ποινικό Κώδικα, αλλά σε κάθε έγκλημα που τιμωρείται με χρηματική ποινή ή πρόστιμο είναι δυνατό να ορίζεται (κατά παρέκκλιση από τη γενικόλογη διάταξη του Ποινικού Κώδικα και κατά περίπτωση) το μέγεθος της χρηματικής ποινής ή του προστίμου, που θα επιβάλει ο δικαστής για την τιμωρία του δράστη.
Από το είδος της ποινής που προβλέπει ο Νόμος να επιβληθεί για την τέλεση του εγκλήματος προκύπτει και ο χαρακτηρισμός του εγκλήματος, με κριτήριο τη σοβαρότητα του εννόμου αγαθού που προσβάλλει. Έτσι, όσα εγκλήματα τιμωρούνται με κάθειρξη (ισόβια ή πρόσκαιρη, αλλά τουλάχιστον 5 έτη) χαρακτηρίζονται ως κακουργήματα, όσα εγκλήματα τιμωρούνται με φυλάκιση(έως 5 έτη) και/ή χρηματική ποινή χαρακτηρίζονται ως πλημμελήματα και όσα εγκλήματα τιμωρούνται με κράτηση και/ή πρόστιμο χαρακτηρίζονται ως πταίσματα.
Ενδεικτική βιβλιογραφία
Κατηγορία:Ποινικό Δίκαιο Κατηγορία:Ποινική δικαιοσύνη
Πολύκαρπος Ιεροσολύμων
Ο Πολύκαρπος διετέλεσε Πατριάρχης Ιεροσολύμων κατά τα έτη 1808-1827.
Πρωτάθλημα πετοσφαίρισης ανδρών Volleyleague 2016-2017
Το πρωτάθλημα Ελλάδας βόλεϊ ανδρών της περιόδου 2016–17 ήταν το 49ο Εθνικό πρωτάθλημα και το 7ο με την επωνυμία Volleyleague. Διεξήχθη από την Ε.Σ.Α.Π. με τη συμμετοχή δώδεκα ομάδων. Το πρωτάθλημα ξεκίνησε το Σάββατο 22 Οκτωβρίου 2016 και ολοκληρώθηκε την Κυριακή 7 Μαΐου 2017 με τον πέμπτο και τελευταίο τελικό ανάμεσα στους φιναλίστ ΠΑΟΚ και Ολυμπιακό Πειραιώς, στον οποίο επικράτησε ο ΠΑΟΚ και με 3–2 νίκες κατέκτησε το 3ο συνεχόμενο πρωτάθλημα στην ιστορία του. Ο Α.Ο. Ορεστιάδας και η Κύζικος Νέας Περάμου υποβιβάστηκαν στην Α2.
Ομάδες
Στη Βόλεϊ Λιγκ της περιόδου 2016–17 μετείχαν δώδεκα ομάδες. Οι ομάδες που κατέλαβαν τις θέσεις 1−10 στο πρωτάθλημα Βόλεϊ Λιγκ της περιόδου 2015–16, παρέμειναν στην πρώτη κατηγορία. Οι ομάδες που κατέλαβαν τις θέσεις 11-12 μετά τα Πλέι άουτ, υποβιβάστηκαν στην Α2 Κατηγορία. Τέλος, οι ομάδες που κατέλαβαν τις δύο πρώτες θέσεις των αγώνων μπαράζ ανόδου της Α2 κατηγορίας για την περίοδο 2015–16, προβιβάστηκαν στη Volleyleague. Συγκεκριμένα την περίοδο 2015−2016:
Κανονική περίοδος
Στην πρώτη φάση, την Κανονική Περίοδο, διεξήχθησαν δύο γύροι εντός-εκτός έδρας με βαθμολογία, η οποία ήταν 3 βαθμοί για την καθαρή νίκη (3-0 ή 3-1), 2 βαθμοί για την νίκη με 3-2, και 1 βαθμός για την ήττα με 3-2. Στη συνέχεια οι ομάδες που κατέλαβαν τις θέσεις 1-8 προκρίθηκαν στα Πλέι οφ για τις θέσεις 1−8, ενώ οι ομάδες των θέσεων 9-11 συμμετείχαν στα Πλέι άουτ. Ο Α.Ο. Ορεστιάδας, που κατέλαβε την 12η θέση, υποβιβάστηκε απευθείας στην Α2 λόγω διαφοράς μεγαλύτερης των 3 βαθμών από την 11η ομάδα.
Βαθμολογία
Πηγή: volleyleague.gr
Πολύκαρπος Ιεροσολύμων
Βιογραφικά στοιχεία
Στις 22 Νοεμβρίου 1808 πέθανε ο Πατριάρχης Ιεροσολύμων Άνθιμος, και την ίδια ημέρα στην Κωνσταντινούπολη, με τη συμμετοχή της Ιεράς Συνόδου του Οικουμενικού Πατριαρχείου και εκπροσώπων του Πατριαρχείου Ιεροσολύμων, ο Πολύκαρπος εξελέγη διάδοχός του. Ο Πολύκαρπος καθ'όλη τη διάρκεια της Πατριαρχείας του ζούσε, κατά την συνήθεια της εποχής, στην Κωνσταντινούπολη και από εκεί κυβερνούσε την Εκκλησία των Ιεροσολύμων.
Πρωτάθλημα πετοσφαίρισης ανδρών Volleyleague 2016-2017
Πλέι άουτ, θέσεις 9−11
Οι ομάδες που κατέλαβαν τις θέσεις 9 έως 11 στην Κανονική Περίοδο συμμετείχαν στα Πλέι άουτ για την τελική κατάταξη σε αυτές τις θέσεις. Ο Κύζικος Νέας Περάμου ακολούθησε την Ορεστιάδα στην Α2 Εθνική.
Πολύκαρπος Ιεροσολύμων
Βιογραφικά στοιχεία
Τα έτη 1809 και 1810 έγιναν μεγάλης κλίμακας κατασκευαστικά έργα στον Ναό της Αναστάσεως, μετά από τις μεγάλες καταστροφές που είχαν προκληθεί από την πυρκαγιά του 1808. Τα έργα αυτά, η αρπαγή από τον ηγεμόνα των Παραδουναβίων ηγεμονιών Αλέξανδρο Κούζα της κτηματικής περιουσίας που ήταν αφιερωμένη στον Πανάγιο Τάφο, η κακοδιαχείριση, καθώς και η δίωξη των Ορθόδοξων από τους Οθωμανούς μετά την έναρξη της Ελληνικής Επανάστασης το 1821 οδήγησε το Πατριαρχείο σε συσσώρευση χρέους και πλήρη οικονομική καταστροφή.
Ο Πολύκαρπος πέθανε στις 15 Ιανουαρίου 1827 στην Κωνσταντινούπολη. Το χρέος του Πατριαρχείου Ιεροσολύμων κατά τον θάνατό του ανερχόταν σε 15.000.000 γρόσια.
Πρωτάθλημα πετοσφαίρισης ανδρών Volleyleague 2016-2017
Πλέι οφ, θέσεις 1−8
Οι ομάδες που κατέλαβαν τις θέσεις 1 έως 8 στην Κανονική Περίοδο συμμετείχαν στα Πλέι οφ για την τελική κατάταξη σε αυτές τις θέσεις και την ανάδειξη του Πρωταθλητή Ελλάδας
Ημιτελικοί
Στους ημιτελικούς τα ζευγάρια ήταν: Νικητής 1–8 – Νικητής 4–5 και Νικητής 2–7 – Νικητής 3–6. Η πρόκριση κρίθηκε στις τρεις νίκες. Οι δύο πρώτοι αγώνες έγιναν στην έδρα της ομάδας με την υψηλότερη θέση, οι επόμενοι δύο (αν χρειάστηκαν) στην έδρα της ομάδας με τη χαμηλότερη θέση και ο πέμπτος (αν χρειάστηκε) ξανά στην έδρα της πρώτης γηπεδούχου. Οι δύο αποκλεισθείσες κατέλαβαν τις θέσεις 3–4 σύμφωνα με την υψηλότερη θέση που είχαν στην Κανονική Περίοδο. Οι δύο προκριθείσες ομάδες αγωνίστηκαν στους τελικούς για την ανάδειξη του Πρωταθλητή Ελλάδας 2016-17.
Ευρωπαϊκές διοργανώσεις
Η Ελλάδα δικαιούτο 5 θέσεις για την περίοδο 2017-18 στις ευρωπαϊκές διοργανώσεις. Ωστόσο, οι σύλλογοι είτε αρνούνται να συμμετάσχουν για οικονομικούς λόγους είτε επιλέγουν κατώτερη διοργάνωση (Κύπελλο Θριάμβου) για οικονομικούς ή και αγωνιστικούς λόγους. Οι θέσεις που δικαιούτο η Ελλάδα ήταν: 2 θέσεις: Τσάμπιονς Λιγκ 1 θέση: Κύπελλο Συνομοσπονδίας (Κύπελλο CEV) 2 θέσεις: Κύπελλο Θριάμβου(Τσάλεντζ Καπ)
Η σχέση των ελληνικών συλλόγων με τις ευρωπαϊκές διοργανώσεις υπήρξε η ακόλουθη: Π.Α.Ο.Κ.: Συμμετέχει δικαιωματικά στο Τσάμπιονς Λιγκ, αγωνιζόμενος απευθείας στη φάση των ομίλων. Ολυμπιακός: Δεν δηλώνει συμμετοχή στο Τσάμπιονς Λίγκ επιλέγοντας να μεταφερθεί αυτομάτως στο Κύπελλο Θριάμβου, με δεδομένη την άρνηση των άλλων δικαιούχων να συμμετάσχουν σ΄αυτό. Παναθηναϊκός: Δεν δηλώνει συμμετοχή στο Κύπελλο CEV, αλλά η θέση του δεν μπορεί να καλυφθεί από άλλη ομάδα. Παμβοχαϊκός: Δεν δηλώνει συμμετοχή στο Κύπελλο Θριάμβου. '''Α.Ο.Π. Κηφισιάς''': Δεν δηλώνει συμμετοχή στο Κύπελλο Θριάμβου. Φοίνικας Σύρου: Καλύπτει την κενή θέση στο Κύπελλο Θριάμβου.
Εξωτερικοί Σύνδεσμοι - Πηγές
2016 2017 Κατηγορία:Πετοσφαίριση το 2016 Κατηγορία:Πετοσφαίριση το 2017
Ποτάμια καραβίδα
Η ποτάμια καραβίδα είναι είδος καραβίδας της οικογένειας των αστακιδών. Είναι πολύ κοινή στην Ευρώπη, όπου είναι παραδοσιακή πηγή τροφής. Ζει σε γλυκό νερό, συγκεκριμένα σε καθαρές λίμνες, ποτάμια και χειμάρρους. Απαντάται σε όλη την Ευρώπη, από τη Γαλλία στα δυτικά μέχρι την Ουκρανία στα ανατολικά, και από τη Σκανδιναβία στα βόρεια μέχρι τα Βαλκάνια στα νότια. Τα αρσενικά φτάνουν τα 16 εκατοστά σε μήκος ενώ τα θηλυκά μέχρι τα 12 εκατοστά.
Οικολογία
Η ποτάμια καραβίδα είναι νυκτόβια και περνάει τη μέρα της σε τρύπες ή λαγούμια. Τρέφεται με σκουλήκια, υδρόβια έντομα, μαλάκια και υδρόβια φυτά. Φτάνει σε σεξουαλική ωριμότητα στην ηλικία των τεσσάρων ετών και αναπαράγεται από τον Οκτώβριο μέχρι το Νοέμβριο. Το θηλυκό μεταφέρει τα γονιμοποιημένα αυγά στα πόδια της μέχρι τον Μάιο οπότε και θα εκκολαφθούν. Οι κύριοι θηρευτές της ποτάμιας καραβίδας είναι τα Βιζόν, χέλια, πέρκες, λούτσοι και βίδρες.
Κατανάλωση
Η ποτάμια καραβίδα κάποτε ήταν άφθονη σε όλη την Ευρώπη και, παρά την υψηλή τιμή της, καταναλωνόταν ευρέως από τους ανθρώπους επειδή θεωρείται η καλύτερη βρώσιμη καραβίδα. Όμως οι αριθμοί της μειώθηκαν από την πανούκλα των καραβίδων, μια ασθένεια που μεταδόθηκε από τις αμερικανικές καραβίδες (Pacifastacus leniusculus). Σήμερα κατατάσσεται στα εκτεθειμένα είδη από την IUCN.
Αναφορές κατανάλωσης ποτάμιων καραβίδων χρονολογούνται από τον Μεσαίωνα, όπου ήταν δημοφιλές τρόφιμο των Σουηδών ευγενών. Αργότερα η κατανάλωση της εξαπλώθηκε σε όλες τις κοινωνικές τάξεις λόγω της άμεσης διαθεσιμότητάς της. Παραδοσιακά οι καραβίδες συλλέγονται από τη φύση με παγίδες. Σήμερα αυτή η τεχνική έχει αντικατασταθεί με πιο μοντέρνους τρόπους, όπως υδατοκαλλιέργεια σε τεχνητές λίμνες. Η καραβίδα είναι σημαντικό μέρος της Σκανδιναβικής κουλτούρας, κάθε χρόνο στη Σουηδία γίνεται γιορτή καραβίδας για να σημάνει το τέλος του καλοκαιριού.
Παραπομπές
Κατηγορία:Δεκάποδα
Πανελλήνιο πρωτάθλημα στίβου γυναικών 1935
Στο Παναθηναϊκό Στάδιο διεξήχθησαν οι Πανελλήνιοι Γυναικείοι Αγώνες 1935 το διήμερο 25 και 26 Μαΐου 1935 ταυτόχρονα με τη διεξαγωγή του βαλκανικού αγώνα δεκάθλου και του βαλκανικού μαραθωνίου δρόμου. Νικητής αναδείχθηκε ο ΑΟ Παλαιού Φαλήρου.
Αγωνιστικές λεπτομέρειες
Στο πρωτάθλημα μετείχαν οι παρακάτω πέντε (5) σύλλογοι και 29 αθλήτριες:
Στους αγώνες σημειώθηκαν τρία νέα Πανελλήνια ρεκόρ, δύο από την Δομνίτσα Λανίτου στα άλματα εις μήκος με 5,09μ και εις ύψος με 1,45μ και ένα στην σκυταλοδρομία 4Χ50μ με χρόνο 28.7 από τον ΑΟ Παλαιού Φαλήρου με την συμμετοχή και πάλι της Δομνίτσας Λανίτου, της αδελφής της Ισμήνης Λανίτου και των Ε. Σουκούρογλου, Φ. Ιωακείμ.
Παραλειπόμενα
Το Υπουργείο Παιδείας για να δείξει το ενδιαφέρον του για τον γυναικείο αθλητισμό αθλοθέτησε κύπελλο για την σκυταλοδρομία 4Χ100μ το οποίο απενεμήθη στον Α.Ο. Παλαιό Φάληρο. Μετά τους αγώνες ο Πρόεδρος της ΤΕΓΑ ΣΕΓΑΣ κ. Νικόλαος Λανίτης στην έκθεσή του πρότεινε την διεξαγωγή στην Αθήνα διεθνούς (βαλκανικής ή άλλης) συνάντησης ώστε να ενισχυθεί το φίλαθλο πνεύμα και την διάνοιξη του δρόμου στον Γυναικείο Αθλητισμό. Πράγματι, η εισήγησή του έγινε δεκτή και τον Σεπτέμβριο (14 και 15) έγινε η πρώτη διεθνής συνάντηση στίβου Γυναικών, σε πέντε αγωνίσματα, μεταξύ των εθνικών ομάδων Ελλάδος και Αυστρίας.
Πηγές
Γυναικων Κατηγορία:Στίβος το 1935 Κατηγορία:Διοργανώσεις στίβου στην Αθήνα
Νομισματική Ιστορία των Ηνωμένων Πολιτειών
Η «Νομισματική Ιστορία των Ηνωμένων Πολιτειών, 1867-1960» είναι βιβλίο που γράφτηκε το 1963 από τον νομπελίστα οικονομολόγο Μίλτον Φρίντμαν και την Άννα Σβαρτς. Χρησιμοποιεί ιστορικές χρονικές σειρές και οικονομική ανάλυση για να υποστηρίξει την νέα για εκείνη την εποχή πρόταση ότι αλλαγές στη νομισματική πολιτική (μεταβολές στο ρυθμό αύξησης της προσφοράς χρήματος), επηρέασαν βαθιά την αμερικανική οικονομία, ιδίως τη συμπεριφορά των οικονομικών διακυμάνσεων. Οι οικονομικοί ιστορικοί το θεωρούν ως ένα από τα πιο σημαντικά οικονομικά βιβλία του αιώνα.
Συγγραφή
Ο Μίλτον Φρίντμαν και η Άννα Σβαρτς εργάζονταν στο Εθνικό Γραφείο Οικονομικής Έρευνας (NBER), όταν ο μελλοντικός πρόεδρος της Ομοσπονδιακής Τράπεζας (Federal Reserve), Άρθουρ Μπερνς, πρότεινε να συνεργαστούν σε ένα έργο για να αναλύσουν την επίδραση της προσφοράς χρήματος στον επιχειρηματικό κύκλο. Η Σβαρτς ήδη συγκέντρωνε τότε πολλά από τα σχετικά ιστορικά δεδομένα, ενώ ο Φρίντμαν ήταν ήδη καθηγητής στο Πανεπιστήμιο του Σικάγο και επίσης στο NBER. Άρχισαν την συγγραφή στα τέλη της δεκαετίας του 1940 και τελικά δημοσίευσαν την Νομισματική Ιστορία από τις Εκδόσεις του Πανεπιστημίου Πρίνστον το 1963. Το κεφάλαιο σχετικά με την Μεγάλη Ύφεση, «Η Μεγάλη Συστολή» αναδημοσιεύθηκε ξεχωριστά το 1965.
Θέση
Το βιβλίο πραγματεύεται το ρόλο της νομισματικής πολιτικής στην οικονομία των ΗΠΑ από την Εποχή της Ανασυγκρότησης που ακολούθησε τον Εμφύλιο Πόλεμο μέχρι τα μέσα του 20ού αιώνα. Παρουσιάζει μια διαφορετική, από την ισχύουσα εκείνη την εποχή, άποψη σχετικά με τον ρόλο της νομισματικής πολιτικής στη Μεγάλη Ύφεση. Η επικρατούσα άποψη στις αρχές της δεκαετίας του 1960 ήταν ότι οι νομισματικές δυνάμεις είχαν παθητικό ρόλο στην οικονομική ύφεση της δεκαετίας του 1930. Η Νομισματική Ιστορία υποστηρίζει ότι οι πτωχεύσεις τραπεζών και οι ακόλουθες μαζικές αναλήψεις κεφαλαίων από το χρηματοπιστωτικό σύστημα συρρίκνωσαν σημαντικά την προσφορά χρήματος (το συνολικό ποσό συναλλάγματος και των τραπεζικών καταθέσεων), η οποία επιδείνωσε σημαντικά την οικονομική συρρίκνωση. Το βιβλίο επικρίνει την Ομοσπονδιακή Τράπεζα γιατί δεν διατήρησε σταθερή την προσφορά χρήματος και δεν ενέργησε ως δανειστής έσχατης ανάγκης, αντί να επιτρέπει στις εμπορικές τράπεζες να χρεοκοπήσουν και στην οικονομική ύφεση να βαθύνει.
Ο Φρίντμαν και η Σβαρτς προσδιόρισαν τέσσερα βασικά λάθη στις πολιτικές της Ομοσπονδιακής Τράπεζας, που οδήγησαν σε μια απότομη και ανεπιθύμητη μείωση της προσφοράς χρήματος :
Επιρροή
Το βιβλίο ήταν το πρώτο που παρουσίαζε το νέο τότε επιχείρημα ότι η υπερβολικά σφιχτή νομισματική πολιτική εκ μέρους της Ομοσπονδιακής Τράπεζας των ΗΠΑ μετά το κραχ της δεκαετίας του 1920 μετέτρεψε μια κατά τα άλλα φυσιολογική ύφεση στη γνωστή Μεγάλη Ύφεση της δεκαετίας του 1930. Νωρίτερα, οι οικονομολόγοι συμφωνούσαν στο ότι η απώλεια της επενδυτικής και καταναλωτικής πίστης μετά το Κραχ της Γουόλ Στριτ το 1929 ήταν η κύρια αιτία της Μεγάλης Ύφεσης.
Το κεφάλαιο για την Μεγάλη Ύφεση, με τίτλο «Η Μεγάλη Συστολή του 1929-33», εκδόθηκε ως αυτόνομο χαρτόδετο βιβλίο το 1965.
Η Νομισματική Ιστορία έχει επαινεθεί ως ένα από τα πιο σημαντικά οικονομικά βιβλία του 20ου αιώνα από το φόρουμ βιβλίων του Ινστιτούτου Cato το 2003. Επίσης παρατέθηκε στην ομιλία του τότε μέλους του διοικητικού συμβουλίου της Ομοσπονδιακής Τράπεζας, Μπεν Μπερνάνκι το 2002, ο οποίος δήλωσε ότι «οι άμεσες και έμμεσες επιδράσεις της "Νομισματικής Ιστορίας" στη σύγχρονη νομισματική οικονομία θα ήταν δύσκολο να μεγαλοποιηθούν», και άλλη μια φορά σε μια ομιλία του το 2004 όπου αναφέρθηκε ως το βιβλίο που «άλλαξε ριζικά τη συζήτηση σχετικά με την Μεγάλη Ύφεση».
Οι μονεταριστές οικονομολόγοι χρησιμοποίησαν το έργο του Φρίντμαν και της Σβαρτς για να δικαιολογήσουν τις θέσεις τους για τη χρήση της νομισματικής πολιτικής ως κρίσιμου οικονομικού σταθεροποιητή. Η άποψη αυτή έγινε πιο δημοφιλής όταν οι κεϋνσιανοί σταθεροποιητές απέτυχαν να βελτιώσουν το στασιμοπληθωρισμό της δεκαετίας του 1970 και η πολιτική τάση μετατοπίστηκε από την κρατική παρέμβαση προς την αγορά στις δεκαετίες του 1980 και του 1990. Κατά τη διάρκεια αυτής της περιόδου, η Ομοσπονδιακή Τράπεζα αναγνωρίστηκε ως κρίσιμος παίκτης στον καθορισμό των επιτοκίων για την αντιμετώπιση του υπερβολικού πληθωρισμού, αλλά και για την αποφυγή του αποπληθωρισμού, που θα μπορούσε να οδηγήσει σε πραγματική οικονομική αστάθεια.
Κριτικές
Το βιβλίο αποδίδει το μεγαλύτερο μέρος της ευθύνης για τη Μεγάλη Ύφεση στην Ομοσπονδιακή Τράπεζα, υποστηρίζοντας ότι δεν έκανε αρκετά με σκοπό την πρόληψη της. Οικονομολόγοι όπως ο Πήτερ Τέμιν έχουν θέσει ερωτήματα σχετικά με το αν τα περισσότερα ποσοτικά νομισματικά επίπεδα ήταν ενδογενώς και όχι εξωγενώς καθορισμένα, όπως υποστηρίζεται στο έργο Νομισματική Ιστορία, ειδικά κατά τη διάρκεια της Μεγάλης Ύφεσης. Ο Πωλ Κρούγκμαν υποστήριξε ότι η οικονομική κρίση του 2008 έδειξε ότι κατά τη διάρκεια μιας οικονομικής κρίσης, οι κεντρικές τράπεζες δεν μπορούν να ελέγξουν το χρήμα και ότι η παροχή χρήματος ελάχιστη σχέση έχει με το ΑΕΠ. Σύμφωνα με τον Κρούγκμαν, το ίδιο ίσχυε και στη δεκαετία του 1930, και ο ισχυρισμός ότι η Ομοσπονδιακή Τράπεζα θα μπορούσε να είχε αποτρέψει τη Μεγάλη Ύφεση είναι εξαιρετικά αμφίβολος.
Ο ιστορικός της οικονομίας Μπάρι Άιχενγκρην, στο έργο του «Τα Χρυσά Δεσμά», υποστήριξε ότι, λόγω της τότε διεθνώς επικρατούσας σταθερής ισοτιμίας του χρυσού («Κανόνας του Χρυσού»), τα χέρια της Ομοσπονδιακής Τράπεζας ήταν δεμένα. Σύμφωνα με τον Άιχενγκρην, προκειμένου να διατηρηθεί η αξιοπιστία του Κανόνα του Χρυσού, η Ομοσπονδιακή Τράπεζα δεν θα μπορούσε να προβεί σε ενέργειες όπως η δραστική αύξηση της προσφοράς χρήματος με τον τρόπο που υποστηρίζεται από τους Φρίντμαν και Σβαρτς.
Ο Τζέιμς Τόμπιν, αν και εκτιμά την αυστηρότητα με την οποία οι Φρίντμαν και Σβαρτς κατέδειξαν τη σημασία της προσφοράς χρήματος, αμφισβητεί τις μετρήσεις τους για την ταχύτητα κυκλοφορίας του χρήματος και το κατά πόσο στ’ αλήθεια ενημερωτική είναι η μέτρηση αυτή της συχνότητας των νομισματικών συναλλαγών για την κατανόηση των μακροοικονομικών διακυμάνσεων του πρώτου μισού του 20ού αιώνα.
Ευστάθιος Αργυρός (ναύαρχος του Λέοντα ΣΤ΄)
Ο Ευστάθιος Αργυρός ήταν Βυζαντινός μέγας δουξ (ναύαρχος) υπό τον Αυτοκράτορα Λέοντα ΣΤ΄ τον Σοφό (βασ. 886–912).
Βιογραφία
Πρωτοεμφανίζεται κατά το ξεκίνημα τού πολέμου με τη Βουλγαρία το 894, υπό τη γενική διοίκηση τού Νικηφόρου Φωκά τού Πρεσβύτερου. Εκείνη την εποχή, ήταν ήδη πατρίκιος και αρχηγός τού αυτοκρατορικού στόλου (δρουνγκάριος του πλωίμου) και στάλθηκε στον Δούναβη για να διαπεράσει τους συμμάχους Μαγυάρους και να ασκήσει πίεση στη Βουλγαρία από τα μετόπισθεν. Η στρατηγική λειτούργησε και ο τσάρος Συμεών Α΄ ζήτησε ειρήνη. Μόλις όμως οι Βυζαντινοί αποχώρησαν για να γίνουν διαπραγματεύσεις, ο Συμεών Α΄ απώθησε τους Μαγυάρους και ανανέωσε τον πόλεμο με το Βυζάντιο.
Το 902 ο Αυτοκράτορας Λέων ΣΤ΄ ο Σοφός είχε στείλει στόλο υπό τον Ευστάθιο για να βοηθήσει την Ταορμίνα στη Σικελία, η οποία απειλείτο από τους Άραβες. Η πόλη έπεσε την 1η Αυγούστου 902 και κατά την επιστροφή του στην Κωνσταντινούπολη, ο Ευστάθιος και ο διοικητής της φρουράς της πόλης, Κωνσταντίνος Καραμάλλος, κατηγορήθηκαν από τον διοικητή Μιχαήλ Χαρακτό για ακραία αμέλεια, ακόμη και για προδοσία. Και οι δύο αντιμετώπισαν την εκτέλεση, αλλά σώθηκαν με την παρέμβαση τού Πατριάρχη Νικολάου Α΄ Μυστικού. Ο Ευστάθιος περιορίστηκε στη Μονή Στουδίου. Η φύση της «προδοσίας» τού Ευστάθιου είναι ασαφής από τις πηγές, και το όλο επεισόδιο περιπλέκεται από το γεγονός, ότι καμία πηγή δεν αναφέρει ρητά την παρουσία του στη Σικελία ή στη νότια Ιταλία. Οι σύγχρονοι μελετητές υποθέτουν, ότι η αναχώρηση τού στόλου καθυστέρησε μοιραία, ίσως, όπως ισχυρίζεται ο Συνεχιστής τού Θεοφάνη, επειδή ο ίδιος ο Αυτοκράτορας χρησιμοποίησε τους ναύτες του στην κατασκευή εκκλησιών.
Σε κάθε περίπτωση, η αποτυχία τού Ευστάθιου δεν μπορεί να ήταν πολύ σοβαρή, διότι μόλις δύο χρόνια αργότερα, το 904, εμφανίζεται ξανά ως αρχηγός τού στόλου. Τού ανέθεσαν και πάλι να αντιμετωπίσει τον Σαρακηνό στόλο τού Λέοντος της Τρίπολης, αλλά δίστασε να εμπλακεί σε ναυμαχία και επέτρεψε στους Σαρακηνούς να εισέλθουν στον Ελλήσποντο, σε κοντινή απόσταση από τη βυζαντινή πρωτεύουσα. Ο Λέων τον αντικατέστησε με τον Ιμέριο, αλλά και αυτός δεν μπόρεσε να αντιταχθεί αποτελεσματικά στους Σαρακηνούς, οι οποίοι συνέχισαν και λεηλάτησαν τη δεύτερη πόλη της Αυτοκρατορίας, τη Θεσσαλονίκη.
Ταυτίζεται με τον ομώνυμο στρατηγό;
Μερικοί σύγχρονοι μελετητές, όπως ο Romilly-James-Heald Jenkins (Η διαφυγή τού Σαμώνα),ο R.H. Dolley (Ο δρουγγάριος τού πλωίμου Ευστάθιος Αργυρός και η προδοσία της Ταορμίνας στους Αφρικανούς Άραβες το 902) και ο Ekkehard Eickhoff (Θαλάσσιος πόλεμος και θαλάσσια πολιτική μεταξύ Ισλάμ και Δύσης), θεωρούν ότι ο ναύαρχος Ευστάθιος ταυτίζεται με τον σύγχρονο στρατηγό Ευστάθιο Αργυρό, κυρίως λόγω της αναφοράς τού ιστορικού τού 11ου αι. Ιωάννη Σκυλίτζη, ότι ο τελευταίος ακολούθησε σταδιοδρομία στο στρατό καθώς και στον στόλο. Αυτή η ταύτιση απορρίπτεται από άλλους μελετητές, όπως ο J.-F. Vannier (Βυζανιτνές Οικογένειες: οι Αργυροί (9ος–12ος αι.)) και ο R. Guilland (Έρευνες για τους Βυζαντινούς θεσμούς). Περαιτέρω, ο ναύαρχος φέρει το επώνυμο «Αργυρός» ακόμη και σε ορισμένα σύγχρονα έργα, που τον διακρίνουν από το στρατηγό, ενώ άλλα απορρίπτουν πλήρως το επώνυμο. Σύμφωνα με την Προσωπογραφίες της μεσο-Βυζαντινής περιόδου, «δεν μπορεί πλέον να ληφθεί οριστική απόφαση», και το κύριο επιχείρημα για τα δύο διαφορετικά πρόσωπα είναι το ασυμβίβαστο της σταδιοδρομίας τους: όπως ο ναύαρχος, έτσι και ο στρατηγός Ευστάθιος Αργυρός γνώρισε μία ταραχώδη καριέρα με δυσμένεια και αποκατάσταση μετά το 904, κάτι που δύσκολα θα ήταν δυνατό αν είχε ήδη υποβιβαστεί δύο φορές.
Παραπομπές
Κατηγορία:Βυζαντινοί των Βυζαντινοβουλγαρικών Πολέμων Κατηγορία:Βυζαντινά πρόσωπα των Αραβοβυζαντινών Πολέμων Κατηγορία:Οικογένεια των Αργυρών Κατηγορία:Πατρίκιοι Κατηγορία:Βυζαντινοί ναύαρχοι
Βούτης
Στην ελληνική μυθολογία με το όνομα Βούτης αναφέρονται τα ακόλουθα 10 ή 11 πρόσωπα:
Πηγές
Βουτης Βουτης Κατηγορία:Αρχαίοι Αργείοι Κατηγορία:Αρχαίοι Μεσσήνιοι Κατηγορία:Αργοναύτες Κατηγορία:Μυθικοί βασιλείς της Ρόδου
Κανακάρης-Ρούφος
Το επώνυμο Κανακάρης-Ρούφος μπορεί να αναφέρεται στους:
Νικ Μπράουν
Ο Νίκολας Ντέιβιντ Μπράουν (αγγλ. Nicholas David Brown), γνωστός ως Νικ Μπράουν (γεν. 4 Δεκεμβρίου 1962), είναι Βρετανός βοτανολόγος και καθηγητής πανεπιστημίου. Από το 2010 είναι Διευθυντής (αγγλ. Principal) του Κολλεγίου Λίνακερ (αγγλ. Linacre College) του Πανεπιστημίου της Οξφόρδης.
Βιογραφία
Ο Νικ Μπράουν γεννήθηκε στις 4 Δεκεμβρίου του 1962 στο Μπρόκγουορθ του Γκλώστερσαϊρ (αγγλ. Brockworth, Gloucestershire) της Αγγλίας. Ολοκλήρωσε τη δευτεροβάθμια εκπαίδευση στην Ουαλία το 1981. Από το 1982 έως το 1985 σπούδασε Γεωγραφία στο Πανεπιστήμιο του Κέιμπριτζ, όπου ήταν μέλος του Κολλεγίου Τσέρτσιλ (αγγλ. Churchill College). Έλαβε τον μεταπτυχιακό του τίτλο (MSc) με ειδικότητα στην Οικολογία από το Πανεπιστήμιο του Αμπερντίν της Σκωτίας το 1986. Το 1986, έγινε δεκτός από το Πανεπιστήμιο της Οξφόρδης για να κάνει το διδακτορικό του στη Δασική Οικολογία, υπό την επίβλεψη του καθηγητή Τίμοθυ Τσαρλς Γουίτμορ (αγγλ. Timothy Charles Whitmore). Το 1990 απέκτησε τον διδακτορικό του τίτλο (DPhil) με την υποστήριξη της θέματος Dipterocarp regeneration in tropical rain forest gaps of different sizes. Στα χρόνια της Οξφόρδης ήταν μέλος του Κολλεγίου Λίνακερ (αγγλ. Linacre College).
Ακαδημαϊκή καριέρα
Ο Νικ Μπράουν δίδαξε ως λέκτορας (αγγλ. lecturer) στο Πανεπιστήμιο του Μάντσεστερ (αγγ. Manchester University) από το 1989 έως το 1992. Αμέσως μετά δίδαξε ως καθηγητής στο Τμήμα Δασολογίας του Πανεπιστημίου της Οξφόρδης. Το 2010 ανέλαβε τη διεύθυνση του Κολλεγίου Λίνακερ της Οξφόρδης.
Από το 2014 είναι πρόεδρος της Επιτροπής Απονομής Υποτροφιών της Κοινοπολιτείας (αγγλ. Commonwealth Scholarship and Fellowship Plan Commissioner). Από το 2015 είναι πρόεδρος της Επιτροπής Κτηρίων και Κτημάτων του Πανεπιστημίου της Οξφόρδης (αγγλ. University of Oxford Buildings and Estates Committee). Προεδρεύει, επίσης, των Συμβουλευτικών Επιτροπών Ανάπλασης του Αστεροσκοπείου Ράντκλιφ (αγγλ. Radcliffe Observatory Quarter) και της Περιοχής Επιστημών του Πανεπιστημίου της Οξφόρδης (αγγλ. Science Area of the University of Oxford).
Ιδιωτική ζωή
Ο Νικ Μπράουν είναι παντρεμένος με την Δρ. Ρόοσα Λεϊμού-Μπράουν (αγγλ. Roosa Leimu-Brown), καθηγήτρια στο Τμήμα της Επιστήμης των Φυτών του Πανεπιστημίου της Οξφόρδης (αγγλ. Department of Plant Sciences, University of Oxford). Στα ενδιαφέροντα του Νικ περιλαμβάνεται και η ιστιοπλοΐα.
Βιβλιογραφικές παραπομπές
Κατηγορία:Απόφοιτοι του Πανεπιστημίου της Οξφόρδης Κατηγορία:Βρετανοί βοτανολόγοι
Βουκόλος (μυθολογία)
Στην ελληνική μυθολογία με το όνομα Βουκόλος αναφέρονται τα ακόλουθα 4 πρόσωπα:
Πηγές
Βουκολος Βουκολος
Άρης Δαμιανίδης
Ο Άρης Δαμιανίδης (γεν. Αθήνα, 2 Μαρτίου 1955) είναι παλαίμαχος Έλληνας διεθνής ποδοσφαιριστής, που αγωνιζόταν στη θέση του αμυντικού.
Ξεκίνησε σε πολύ μικρή ηλικία από τον ερασιτεχνικό σύλλογο του Ηρακλή Νικαίας. Το καλοκαίρι του 1970 αποκτήθηκε από τον Αιγάλεω Α.Ο. σε ηλικία μόλις 15 ετών. Την περίοδο 1971 - 72 έκανε την πρώτη του εμφάνιση στην Α’ Εθνική Κατηγορία με τα χρώματα του «Σίτι». Στην αθηναϊκή ομάδα έπαιξε μέχρι και τη σεζόν 1976 - 77, αποτελώντας έναν από τους συντελεστές της ανόδου της στην Α’ Εθνική.
Κατόπιν αποκτήθηκε από την ΑΕΚ. Στην «Ένωση» παρέμεινε τρεις χρονιές, έπαιξε σε 42 αγώνες και κέρδισε 3 τίτλους (2 πρωταθλήματα, 1 κύπελλο). Το 1980 μεταπήδησε στον Ολυμπιακό Πειραιώς, με τη φανέλα του οποίου αγωνίστηκε δυο χρονιές και κατέκτησε ισάριθμα πρωταθλήματα, έχοντας παίξει σε 12 αγώνες συνολικά.
Το 1982 επέστρεψε στο Αιγάλεω για τον Αιγάλεω Α.Ο., βοηθώντας το να κατακτήσει και πάλι τον τίτλο στη Β’ Εθνική και έκλεισε την καριέρα του στη μεγάλη κατηγορία ένα χρόνο αργότερα, φορώντας τη φανέλα της ομάδας του «Σίτι». Την περίοδο 1984-85 αγωνίστηκε με τη φανέλα της Προοδευτικής για τελευταία φορά στην Β΄ Εθνική και το 1985 μεταπήδησε στον Α.Ο. Νίκαιας, με τα χρώματα του οποίου ολοκλήρωσε την καριέρα του στα ελληνικά γήπεδα αγωνιζόμενος την περίοδο 1985-86 στην Εθνική ερασιτεχνική κατηγορία.
Αγωνίστηκε αρκετές φορές στην Εθνική Ομάδα των Ελπίδων και στην Εθνική Ενόπλων.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Προοδευτικής Κατηγορία:Αμυντικοί ποδοσφαιριστές Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας
Τράλλεις (Θρακική φυλή)
Οι Τράλλεις, Τραλλιανοί ή Τράλλοι ήταν θρακική φυλή που υπηρέτησε Ελληνιστικούς βασιλιάδες. Ήταν Βάρβαροι, και απασχολούνταν ως μισθοφόροι, εκτελεστές και βασανιστές στην Ασία. Ο Λίβιος (59 π.Χ.–17 μ.Χ.) τους αποκαλούσε Ιλλυριούς. Ο Στράβων (64 π.Χ.–24 μ.Χ.) στα Γεωγραφικά είχε αποδώσει την ίδρυση της αρχαίας πόλης των Τράλλεων (Τράλλεις) στην κοιλάδα του Μαιάνδρου στη Μικρά Ασία στου Τράλλεις και τους Αργίους. Αυτή η παράδοση έχει χαρακτηριστεί πλασματική και συμπτωματική ερμηνεία. Ο Σκότος αρχαιολόγος W. M. Ramsay (1851–1939) πίστευε ότι οι Τράλλεις, πολεμική φυλή, είχε διασχίσει τον Ελλήσποντο και είχαν εγκατασταθεί στη Μυσία, Λυδία, Φρυγία, Καρία, και Λυκία, στη σημερινή δυτική Τουρκία. Ένα μέρος της φυλής φαίνεται ότι μετανάστευσε στην Ιλλυρία.
Παραπομπές
Κατηγορία:Αρχαίοι Θράκες Κατηγορία:Αρχαία Θράκη Κατηγορία:Αρχαία φύλα στα Βαλκάνια
Σούπερ Λίγκα 2013–14
Για πρώτη φορά το πρωτάθλημα πραγματοποιήθηκε χωρίς την παρουσία της ΑΕΚ, η οποία υποβιβάστηκε μαζί με την Κέρκυρα. Την άνοδο από τη Football League κέρδισαν ο Απόλλων Σμύρνης, ο Εργοτέλης, η Καλλονή και ο Παναιτωλικός. Ο Απόλλων Σμύρνης επέστρεψε έπειτα από 13 χρόνια, ο Εργοτέλης και ο Παναιτωλικός έπειτα από έναν χρόνο απουσίας, ενώ η Καλλονή αγωνίστηκε για πρώτη φορά στην ιστορία της στη Superleague. Στα αξιοσημείωτα της περιόδου ήταν ο τρίτος υποβιβασμός του Άρη και για πρώτη φορά ως ουραγός, έχοντας μεσολαβήσει μόνο 9 χρόνια από τον δεύτερο υποβιβασμό του.
Πρωταθλητής
Ολυμπιακός
Play-off
Στα play-off για την πρόκριση στο Champions League, οι τέσσερις ομάδες που τερμάτισαν στις θέσεις 2 έως 5 στην κανονική περίοδο αγωνίστηκαν μεταξύ τους δύο φορές (μία εντός και μία εκτός έδρας), όμως δεν ξεκίνησαν όλες οι ομάδες με 0 βαθμούς. Αντιθέτως, ένα σύστημα στάθμισης τέθηκε σε ισχύ για τη θέση των ομάδων κατά την έναρξη αυτού του μίνι πρωταθλήματος. Η ομάδα που τερμάτισε στην 5η θέση της κανονικής περιόδου, Αστέρας Τρίπολης, ξεκίνησε στα play-off με 0 βαθμούς. Η βαθμολογία των υπόλοιπων ομάδων εξαρτήθηκε από τη συλλογή των βαθμών της ομάδας που τερμάτισε στην 5η θέση κατά τη διάρκεια της περιόδου.
Ο 5ος στην κατάταξη Αστέρας Τρίπολης είχε 58 βαθμούς κατά τη διάρκεια της κανονικής περιόδου. Σύμφωνα με τους παραπάνω αριθμούς και υπολογισμούς, ο ΠΑΟΚ ξεκίνησε τα play-off με 2 βαθμούς((69–58)/5 = 2.4, με τη στρογγυλοποίηση 2), ο Ατρόμητος με 2 βαθμούς ((66–58)/5 = 1.6, με τη στρογγυλοποίηση 2) ενώ ο Παναθηναϊκός ξεκίνησε επίσης με 2 βαθμούς ((66–58)/5 = 1.6, με τη στρογγυλοποίηση 2).
Βαθμολογία Play-off
Κριτήρια κατάταξης: 1) Βαθμοί, 2) Βαθμοί από τους μεταξύ των ισόβαθμων ομάδων αγώνες, 3) Διαφορά τερμάτων στους μεταξύ των ισόβαθμων ομάδων αγώνες, 4) Κατάταξη κανονικής περιόδου
1Ο ΠΑΟΚ τιμωρήθηκε με αφαίρεση 3 βαθμών για τα επεισόδια στον ημιτελικό του κυπέλλου κόντρα στον Ολυμπιακό.
Αγώνας διαβάθμισης
Στον αγώνα διαβάθμισης με έπαθλο μια θέση στη Σούπερ Λιγκ της περιόδου 2014–15, αναμετρήθηκαν η 16η της Σούπερ Λιγκ Ξάνθη, με τον 3ο της Φούτμπολ Λιγκ Ολυμπιακό Βόλου.
Πηγές
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2013-2014
1933 Τίντσεν
Η Τίντσεν (Tinchen) είναι ένας μικρός αστεροειδής, που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1972 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά της από το υποκοριστικό (στα τσέχικα) της Κριστίνε Κόχουτεκ, συγγενούς του Λούμπος.
Φυσικά χαρακτηριστικά
Η μέση διάμετρος της Τίντσεν εκτιμάται σε περίπου 5 χιλιόμετρα. Η Τίντσεν περιστρέφεται γύρω από τον εαυτό της μία φορά κάθε 3 ώρες και 40 λεπτά.
Εξωτερικοί σύνδεσμοι
Τιντσεν
Γρηγόρης (εταιρεία καφεστίασης)
Ο Γρηγόρης είναι ελληνική επιχείρηση που ειδικεύεται στο τομέα της καφεστίασης.
Η εταιρεία Γρηγόρης ιδρύθηκε το 1972. Η Γρηγόρης είναι η μεγαλύτερη επιχείρηση καφεστίασης στην Ελλάδα και η 9η μεγαλύτερη στην Ευρώπη. Σήμερα διαθέτει πάνω από 350 καταστήματα στην Ελλάδα, την Κύπρο, τη Γερμανία και τη Ρουμανία.
Ιστορία
Το πρώτο κατάστημα "Γρηγόρης" άνοιξε στην Ελλάδα, στην Αθήνα, από τον Γρηγόρη Γεωργάτο. Tο κατάστημα πήρε το όνομα του ιδρυτή του, ο οποίος, μετά την επιτυχία που γνώρισε άνοιξε άλλα 3 καταστήματα στην Αθήνα μέχρι το 1990.
Το 2006 ανοίγουν τα πρώτα καταστήματα Γρηγόρης σε Κύπρο και Ρουμανία, ενώ συνολικά ο αριθμός των καταστημάτων Γρηγόρης στην Ευρώπη αγγίζει τα 250.
Το 2017 ο Γρηγόρης εισήγαγε διαδικτυακή πλατφόρμα παραγγελιών και το 2019 διεύρυνε το μενού του. .
Το 2021 ο Γρηγόρης λανσάρει τη νέα εικόνα καταστήματος, η οποία αναδεικνύει την τεχνογνωσία του στον καφέ και στο φαγητό και προσφέρει στους πελάτες του μία αναβαθμισμένη αγοραστική εμπειρία.
Το 2022, με πάνω από 370 καταστήματα, ο Γρηγόρης συμπλήρωσε 50 χρόνια λειτουργίας, απασχολώντας 2.500 περίπου άτομα στα καταστήματα και τα κεντρικά γραφεία του.
Καταστήματα
Τα καταστήματα Γρηγόρης είναι πάνω από 350 και βρίσκονται σε 4 Ευρωπαϊκές χώρες (στοιχεία 2023).
Ο Γρηγόρης, αναπτύσσει μια ολοκληρωμένη στρατηγική Εταιρικής Κοινωνικής Ευθύνης, θέτοντας υψηλούς στόχους Βιώσιμης Ανάπτυξης (SDG's). Η φροντίδα στον άνθρωπο και στο περιβάλλον, καθώς και η εξάλειψη των διακρίσεων αποτελούν βασικούς στόχους του Γρηγόρη, καθώς πιστεύει σε μία κοινωνία ισότητας και δικαιοσύνης και ονειρεύεται ένα καλύτερο αύριο για όλους.
Παραπομπές
Κατηγορία:Ελληνικά εμπορικά σήματα Κατηγορία:Ελληνικές επιχειρήσεις
Μικροκράτος
Μικροκράτος είναι ένα επίσημα αναγνωρισμένο κράτος που έχει μικρή έκταση ή μικρό πληθυσμό, συνήθως όμως ισχύουν και τα δύο. Μερικά παραδείγματα είναι το Λίχτενσταϊν, η Μάλτα, το Μονακό, η Σιγκαπούρη και το Βατικανό.
Τα μικροκράτη διαφέρουν από τα μικροέθνη, καθώς τα μικροέθνη δεν είναι επίσημα αναγνωρισμένα. Ειδικές περιοχές χωρίς πλήρη αναγνώριση όπως τα Βρετανικά υπερπόντια εδάφη δεν θεωρούνται μικροκράτη.
Παραπομπές
Κατηγορία:Χώρες
Frégates de taille intermédiaire
Το Frégates de taille intermédiaire (FTI) (ΦΕΜ, ελληνικά: Φρεγάτες με ενδιάμεσο μέγεθος) είναι ένα γαλλικό στρατιωτικό πρόγραμμα σχεδιασμού και δημιουργίας μιας κατηγορίας φρεγατών που θα χρησιμοποιηθούν από το Γαλλικό Πολεμικό Ναυτικό και το Ελληνικό πολεμικό Ναυτικό το οποίο παρήγγειλε 3 πλοία του τύπου με προαίρεση για ακόμη ένα. Το πρόγραμμα αποτελείται από πέντε πλοία για τη Γαλλία και 3 για την Ελλάδα αλλά με διαφορετικό εξοπλισμό για τα πλοία που παράγγειλε η Ελλάδα,τα οποία προβλέπεται να τεθούν σε υπηρεσία από το 2023 και μετά για τη Γαλλία και το 2026 για την Ελλάδα. Ο τύπος φρεγάτας χαρακτηρίστηκε στη συνέχεια ως "Frégate de Défense et d'Intervention" (FDI) με το πλοίο να ονομάζεται "Admiral Ronarc'h". Η κατασκευή ξεκίνησε τον Οκτώβριο του 2019.
Ιστορικό
Ο υπουργός Άμυνας Jean-Yves Le Drian ανακοίνωσε την έναρξη αυτού του προγράμματος στις 29 Μαΐου 2015 στη ναυτική βάση της Lann-Bihoué (Ploemeur, Morbihan). Σύμφωνα με το πρόγραμμα θα πρέπει να παραχθούν συνολικά πέντε πλοία, ώστε τα πρώτα να αποτελέσουν μέρος στο πρόγραμμα τριών τελευταίων προγραμματισμένων φρεγατών της κλάσης Aquitaine.
Αυτά τα πλοία θα αντικαταστήσουν τις φρεγάτες κλάσης La Fayette, οι οποίες χρησιμοποιούνται σήμερα ως φρεγάτες πρώτης γραμμής αλλά θεωρείται ότι δεν είναι επαρκώς οπλισμένες. Προβλέπεται εκσυγχρονισμός αυτής της κλάσης, αναμένοντας την παράδοση της πρώτης φρεγάτας ενδιάμεσου μεγέθους το 2023.
Σύμφωνα με τον ναυάρχιο Bernard Rogel και τη Γενική Διεύθυνση Άμυνας, το τελευταίο θα διαθέτει σημαντικές αντιαεροπορικές ικανότητες με ενεργά ραντάρ κεραίας, ανθυποβρυχιακά μέσα (ελικόπτερο και συρόμενο σόναρ) και θα έχει εκτόπισμα από 4.000 έως 4.500 τόνους.
Το γαλλικό Υπουργείο Άμυνας στις 21 Απριλίου του 2017 ανακοίνωσε την ανάθεση στη Naval Group (πρώην DCNS) τη σύμβαση για την ανάπτυξη και κατασκευή πέντε φρεγατών μεσαίου μεγέθους (FTI) που θα προορίζονται για το γαλλικό ναυτικό. Η νέα φρεγάτα, που ονομάζεται BELH@RRA (Μπελαρρά), θα είναι εξοπλισμένη με ηλεκτρονικά συστήματα και αισθητήρες που αναπτύχθηκαν από την εταιρία Thales και θα είναι εξοπλισμένες με πυραύλους Aster 30 από το MBDA Aster 15/30:
Πλοία
Τα πλοία τα οποία παρήγγειλε η Ελλάδα έχουν 32 A50 vls για 32 πυραύλους μεγάλου βεληνεκούς aster30, επιπλέον η ελληνική FDI θα φέρει σύστημα εγγύς προστασίας RAM με 21 αντιαεροπορικούς πυραύλους με εμβέλεια 20 χιλιομέτρων, επιπροσθέτως η FDI HN θα έχει και πυροβόλο strales αλλά θα προστεθεί και μετέπειτα σύστημα ECM(ηλεκτρονικού πολέμου). Το ελληνικό ΠΝ έπειτα από την έναρξη του άτυπου διαγωνισμού για 4 φρεγάτες πολλαπλών ρόλων εξέτασε προτάσεις 8 ναυπηγείων από 7 χώρες και μετά από διαπραγματεύσεις συμφώνησε το νέο πλοίο του ελληνικού στόλου να είναι η FDI, το ΠΝ κατάφερε σημαντική μείωση του κόστους των προαναφερθέντων πλοίων. Στην πρόταση επίσης περιλαμβάνεται σύμφωνο αμοιβαίας αμυντικής συνδρομής ανάμεσα σε Ελλάδα και Γαλλία αλλά και η ναυπήγηση κορβετών gowind 2900. Όλα τα πλοία θα ναυπηγηθούν στη Γαλλία και οι πρώτες 2 FDI θα παραδοθούν στο ελληνικό ΠΝ το 2025 για να ξεκινήσουν οι δοκιμές και να ακολουθήσει η αποδοχή των πλοίων.
Κατά τη συνεδρίαση της Ολομέλειας του Ανωτάτου Ναυτικού Συμβουλίου (ΑΝΣ) της Τρίτης 27 Σεπτεμβρίου 2022, αποφασίσθηκε η Ονοματοδοσία των τριών Φρεγατών FDI ΗΝ του Πολεμικού Ναυτικού που κατασκευάζονται στο Λοριάν της Γαλλίας, ως ακολούθως:
1. FDI HN Νο1 : Φ/Γ ΚΙΜΩΝ
2. FDI HN Νο2 : Φ/Γ ΝΕΑΡΧΟΣ
3. FDI HN Νο3 : Φ/Γ ΦΟΡΜΙΩΝ
Παραπομπές
Κατηγορία:Στρατός της Γαλλίας
Ηράκλειος (γιος του Κώνστα Β΄)
Ο Ηράκλειος, λατιν. Heraklius ήταν συναυτοκράτορας (659-681) μαζί με τον μεγαλύτερο αδελφό του Κωνσταντίνο Δ΄ Αυτοκράτορα των Ρωμαίων. Ήταν ο δευτερότοκος γιος τού Κώνστα Β΄ και της Φαύστας και έγινε συναυτοκράτορας το 659, μαζί με τον νεότερο αδελφό του Τιβέριο, πριν ο πατέρας τους μετακινηθεί στη Σικελία. Όταν ο Κώνστας Β΄ απεβίωσε, έμειναν συναυτοκράτορες οι τρεις γιοί του. Το 681 ο Κωνσταντίνος Δ΄ προσπάθησε να εκτοπίσει τους δύο μικρότερους αδελφούς του υπέρ του γιού του, αλλά ο στρατός της Ανατολής εξεγέρθηκε. Τότε εκείνος, αφού υποσχέθηκε να δεχθεί τις απαιτήσεις τους, τους έστειλε πίσω και έφερε τους ηγέτες τους στην Κωνσταντινούπολη. Αφού τους εκτέλεσε, φυλάκισε τον Ηράκλειο και τον Τιβέριο και τους έκοψε τη μύτη· οι δύο αδελφοί δεν εμφανίζονται ξανά στις πηγές.
Βιογραφία
Ήταν ο δευτερότοκος γιος τού Κώνστα Β΄ Αυτοκράτορα των Ρωμαίων και της Φαύστας, κόρης τού Βαλεντινιανού πατρικίου, διοικητή του Στρατού. Μεγαλύτερος αδελφός του ήταν ο Κωνσταντίνος Δ΄ και μικρότερος ο Τιβέριος.
Το 654 ο πατέρας τους έκανε τον Κωνσταντίνο Δ΄ συναυτοκράτορα· το 659 έκανε τον Ηράκλειο και τον Τιβέριο. Έπειτα αναχώρησε για τη Σικελία. Το 663 τους κάλεσε να έλθουν εκεί, όπου ήθελε να κάνει τις Συρακούσσες νέα πρωτεύουσα. Αυτό προκάλεσε την οργή του λαού και ο Θεοδωρος της Κολώνειας και ο Ανδρέας εξεγέρθηκαν. Έτσι οι γιοί του έμειναν στην Κωνσταντινούπολη.
Το 668 απεβίωσε ο πατέρας τους και ο Κωνσταντίνος Δ΄ έγινε Αυτοκράτορας με τον Ηράκλειο και τον Τιβέριο συνυτοκράτορες. Αφού κυβέρνησε μαζί τους 13 έτη ο Κωνσταντίνος Δ΄, που είχε δύο γιους, προσπάθησε να εκτοπίσει τους νεότερους αδελφούς του, αλλά αυτό προκάλεσε εξέγερση στο θέμα των Ανατολικών: ο στρατός βάδισε στη Χρυσόπολη και έστειλε αντιπροσωπεία, που πέρασε τον Βόσπορο και εισήλθε στην Κωνσταντινούπολη, όπου ζήτησε να παραμείνουν οι δύο αδελφοί ως συναυτοκράτορες. Η αντιπροσωπεία προέβαλλε το επιχείρημα πως, όπως ο Ουρανός διοικείται από την Αγ. Τριάδα, έτσι και η Αυτοκρατορία μπορεί να κυβερνάται από τρεις Αυτοκράτορες.
Όταν ο Κωνσταντίνος Δ΄ βρέθηκε αντιμέτωπος με αυτή την εξέλιξη, άρχισε να παρακολουθεί στενά τους αδελφούς του και έστειλε ως εκπρόσωπό του έναν έμπιστο αξιωματούχο, τον Θεόδωρο κατεπάνω της Κολωνείας με το λεπτό έργο να επαινέσει τους στρατιώτες για την αφοσίωσή τους και να συμφωνήσει με τη συλλογιστική τους, με σκοπό να τους πείσει να επιστρέψουν στο στρατόπεδό τους στη Μ. Ασία. Επίσης προσκάλεσε τους ηγέτες της εξέγερσης να έλθουν στην Κωνσταντινούπολη και να συμβουλευτούν με τη Σύγκλητο, προκειμένου να ξεκινήσει η επιβεβαίωση των επιθυμιών τού στρατού. Ο στρατός, χαρούμενος για την φαινομενικά θετική έκβαση, αναχώρησε για το θέμα των Ανατολικών, ενώ οι αυτουργοί του κινήματος εισήλθαν στην πόλη. Τώρα που η στρατιωτική απειλή έφυγε, ο Κωνσταντίνος Δ΄ αιχμαλώτισε τους κινηματίες και τους κρέμασε στις Συκαιές (νυν Γαλατά).
Επειδή ο Ηράκλειος και ο Τιβέριος ήταν το κέντρο τού κινήματος, τώρα ο δύο τους ήταν ύποπτοι στα μάτια τού Κωνσταντίνου Δ΄. Ακόμη ο Αυτοκράτορας επιθυμούσε να αναγορεύσει τον πρωτότοκο γιο του Ιουστινιανό (Β΄). Έτσι μεταξύ 16 Σεπτεμβρίου και 21 Δεκεμβρίου 681 διέταξε να τους κόψουν τη ρίνα, τα πρόσωπά τους να μην εμφανίζονται στα νομίσματα και τα ονόματά τους να αφαιρεθούν από τα δημόσια έγγραφα. Αυτό το έκανε για να διασφαλίσει, ότι θα τον διαδεχθεί ο γιος του. Έπειτα από αυτό, οι δύο ρινότμητοι αδελφοί δεν αναφέρονται στην ιστορία.
Φούα Τολόα
Ο Φούα Τολόα (Aliki Faipule Foua Toloa Poasa ) (απεβίωσε στις 23 Ιουνίου 2015) ήταν πολιτικός του Τοκελάου και από το 2008 Ανώτατος Αρχηγός του Συμβουλίου (Faipule) του νησιού Φακαόφο. Από τις 21 Φεβρουαρίου του 2011 ως το 2012 ήταν αρχηγός της Κυβέρνησης (Ulu o Tokelau). Είναι παντρεμένος με την Fesola’i Logo Faletoese Toloa.
Εκτός από αρχηγός κυβερνήσεως ήταν και υπουργός Εξωτερικών, Οικονομικών, Μεταφορών και αρμόδιος για τον Ηλεκτρισμό και τις Τηλεπικοινωνίες.
Έγινε ξανά αρχηγός Κυβερνήσεως (εθιμοτυπικό αξίωμα) στις 21 Φεβρουαρίου του 2009 και διαδέχθηκε τον Πίο Τουία. Η πρώτη του θητεία διήρκεσε ως τον Φεβρουάριο του 2010.
Πέθανε στις ΗΠΑ το 2015.
Έργα
(South Pacific Regional Environment Programme, 1995)
Παραπομπές
Τολοα
Κατάλογος Ελληνικών ταινιών του 1979
Ο παρακάτω πίνακας περιλαμβάνει τις ταινίες του Ελληνικού κινηματογράφου που προβλήθηκαν το 1979.
Παραπομπές
Κατηγορία:Ελληνικές ταινίες ανά έτος
Me and My Friends
To Me and My Friends είναι ένα τραγούδι των Red Hot Chili Peppers από το τρίτο άλμπουμ τους, "The Uplift Mofo Party Plan". Είναι το τρίτο κομμάτι του άλμπουμ και κυκλοφόρησε αποκλειστικά στο ραδιόφωνο. Το τραγούδι είναι μία ωδή στους φίλους του Kiedis. Η μπάντα ερμηνεύει το τραγούδι ακόμα και σήμερα, είναι ένα από τα πιο παιγμένα της προ-Blood Sugar Sex Magik εποχής (1983-1990).
Δεν έχει καμία σχέση με το "My Friends" (από το "One Hot Minute" (1995)).
Αν και οι Red Hot Chili Peppers αποκήρυξαν το περισσότερο υλικό της προ-Blood Sugar Sex Magik αφού έγιναν διάσημοι χάρη σε αυτό τι άλμπουμ, το "Me and My Friends" είναι ένα τραγούδι για το οποίο η μπάντα νιώθει περήφανη. Παίζεται σε όλες τις περιοδείες από το 1986 κάνοντας το το έκτο πιο παιγμένο τραγούδι της μπάντας πίσω από τα "Give It Away", "Under the Bridge", "Scar Tissue", "Right On Time" and "By the Way". Είναι το παλαιότερο τραγούδι που συνεχίζεται να ερμηνεύεται συστηματικα.
Κατηγορία:Τραγούδια των Red Hot Chili Peppers Κατηγορία:Τραγούδια του 1987 Κατηγορία:Singles του 1987 Κατηγορία:Singles της EMI Records
Ουρά (δομή δεδομένων)
Οι ουρές χρησιμοποιούνται στον προγραμματισμό υπολογιστών ως δομές δεδομένων. Είναι ο αφηρημένος τύπος δεδομένων μιας ουράς αναμονής στην καθημερινή ζωή (π.χ. μια ουρά εξυπηρέτησης πελατών σε ένα ταμείο). Στις αντικειμενοστρεφείς γλώσσες προγραμματισμού υλοποιούνται ως κλάσεις-αντικείμενα. Συνήθεις χρήσεις των ουρών είναι σε κυκλικές προσωρινές μνήμες και στις διασυνδεδεμένες λίστες. Ένα άλλο παράδειγμα χρήσης των ουρών είναι στην λειτουργία της προσωρινής μνήμης (buffer).
Αναπαράσταση της ουράς
Σε κάθε περίπτωση, το πρόσωπο ή το αντικείμενο στην αρχή της ουράς είναι το πρώτο που θα φύγει, ενώ στο τέλος της ουράς είναι αυτό που θα φύγει τελευταίο. Κάθε φορά που το πρόσωπο ή το αντικείμενο τελειώνει την δουλειά του, εκείνο φεύγει από την ουρά από μπροστά. Αυτό αναπαριστά τη διαδικασία "dequeue" (εξαγωγή). Κάθε φορά που ένα πρόσωπο ή ένα αντικείμενο μπαίνουν στην ουρά αναμονής, εισέρχονται από το τέλος της ουράς και αυτό αναπαριστά τη διαδικασία "enqueue" (εισαγωγή). Η συνάρτηση "size" επιστρέφει το μήκος της γραμμής και η συνάρτηση "empty" θα επέστρεφε true μόνο αν δεν υπήρχε κανείς στη γραμμή.
Υλοποίηση της ουράς
Θεωρητικά, ένα χαρακτηριστικό της ουράς είναι ότι δεν έχει συγκεκριμένο μέγεθος. Ασχέτως από το πόσα στοιχεία περιέχονται ήδη, ένα νέο στοιχείο μπορεί πάντα να εισαχθεί. Στην περίπτωση που η ουρά είναι άδεια δεν μπορεί να γίνει εξαγωγή "dequeue" στοιχείου πριν εισαχθεί κάποιο νέο.
Μια πρακτική υλοποίηση ουράς γίνεται συνήθως με δείκτες στην οποία το όριο μεγέθους περιορίζεται από την διαθέσιμη μνήμη που έχει ο υπολογιστής. Ένας άλλος τρόπος υλοποίησης της ουράς είναι σε μια δομή δεδομένων σε σταθερό μέγεθος εκχωρημένης μνήμης. Ο όρος υπερχείλιση μιας ουράς συμβαίνει κατά την προσπάθεια να εισαχθεί ένα στοιχείο σε μια γεμάτη ουρά, ενώ η υποχείλιση συμβαίνει κατά την προσπάθεια διαγραφής-εξαγωγής ενός στοιχείου από μια άδεια ουρά.
C
Το παρακάτω παράδειγμα προγραμματισμού στην γλώσσα C χρησιμοποιεί μια δυναμική λίστα και δυναμική εκχώρηση μνήμης:
C++
Ουρές δεδομένων μπορούν να δημιουργηθούν με την χρήση του κοντέινερ  της πρότυπης βιβλιοθήκης C++.
Στο παρακάτω παράδειγμα στην C++ έχουμε την υλοποίηση μιας κυκλικής ουράς χρησιμοποιώντας ένα πίνακα σταθερού μεγέθους και μεταβλητές οι οποίες είναι ορατές παντού (global variables). Δεν χρειάζεται δυναμική εκχώρηση μνήμης η οποία θα επηρέαζε την απόδοση του προγράμματος. Αλλάζοντας την θέση της κεφαλής και της ουράς, δεν χρειάζεται να αλλάξουμε τη θέση των υπόλοιπων μελών μέσα στην μνήμη. Είναι το φυσικό παράδειγμα μιας ουράς ανθρώπων στην οποία ο πρώτος μετακινείται στο τέλος της ουράς χωρίς να χρειάζεται κανείς άλλος στην ουρά να αλλάξει θέση.
Pascal
Βασισμένο σ' ένα παράδειγμα από το βιβλίο R.S. Algorithms (Αλγόριθμοι).
Python
Στην γλώσσα προγραμματισμού Python ένα αντικείμενο list μπορεί να χρησιμοποιηθεί ως ουρά δεδομένων. Η χρήση του list ως ουρά είναι επικριθεί λόγω της πολυπλοκότητας στην λειτουργίας εξαγωγής στοιχείων μέσω της pop λειτουργίας. Το αντικείμενο deque είναι διαθέσιμο και θεωρείται πιο βολικό για λειτουργίες εξαγωγής στοιχείων από οποιαδήποτε πλευρά της λίστας με σταθερή πολυπλοκότητα. Ο παρακάτω κώδικας δείχνει μια απλή υλοποίηση ουράς στην Python:
Πηγές
Κατηγορία:Δομές δεδομένων
Στιλ Αζίν ΦΚ
Η Στιλ Αζίν ΦΚ είναι μια ιρανική ποδοσφαιρική ομάδα από την Τεχεράνη. Η ομάδα ανήκει στον Hossein Hedayati, ιδιοκτήτη της Steel Azin Co. Αγωνίζεται στο Shahid Dastgerdi Stadium χωρητικότητας 8250 θεατών. Συμμετέχει στη δεύτερη κατηγορία Ινδίας. Το χρώμα της ομάδας είναι το κόκκινο. Ιδρύθηκε στις 30 Απριλίου 2007.
Εξωτερικοί σύνδεσμοι
Κατηγορία:Ποδοσφαιρικές ομάδες Ιράν Κατηγορία:Ιδρύσεις ποδοσφαιρικών ομάδων το 2007 Κατηγορία:Στιλ Αζίν ΦΚ
2704 Τζούλιαν Λέβε
Ο Τζούλιαν Λέβε (Julian Loewe) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1979 από τους Αμερικανούς αστρονόμους Έλινορ Χέλιν και Σελτ Μπας, που παρατηρούσαν από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του προς τιμή του Αμερικανού δημοσιογράφου Τζούλιαν Λέβε.
Φυσικά χαρακτηριστικά
Ο φασματικός τύπος του Τζούλιαν Λέβε είναι V. Τα υπόλοιπα φυσικά χαρακτηριστικά του είναι άγνωστα.
Εξωτερικοί σύνδεσμοι
Τζουλιαν Λεβε
Σόφτμπολ
Το σόφτμπολ (αγγλικά softball) ή αλλιώς ελαφροσφαίριση, είναι μια παραλλαγή (μια πιο «ελαφριά» έκδοση) του μπέιζμπολ (βασεοσφαίριση), το οποίο παίζεται με μεγαλύτερη μπάλα σε μικρότερο γήπεδο. Επινοήθηκε το 1887 στο Σικάγο ως παιχνίδι κλειστού χώρου. Πολλές φορές αποκαλούνταν και μπέιζμπολ κλειστού χώρου. Η ονομασία σόφτμπολ δόθηκε στο παιχνίδι το 1926.
Ένα τουρνουά που πραγματοποιήθηκε το 1933 στη Διεθνή Έκθεση του Σικάγου, κέντρισε το ενδιαφέρον του κόσμου για το παιχνίδι. Στην Ελλάδα η Ελληνική Φίλαθλη Ομοσπονδία Σόφτμπολ (ΕΦΟΣ), η οποία ιδρύθηκε το 1997, αποτελεί τον ανώτατο οργανισμό διοίκησης του Σόφτμπολ. Η Παγκόσμια Συνομοσπονδία Μπέιζμπολ Σόφτμπολ (ΠΣΜΣ) ρυθμίζει τους κανόνες του παιχνιδιού σε περισσότερες από 110 χώρες, συμπεριλαμβανομένης και της Ελλάδας. Πριν από την ΠΣΜΣ, η οποία ιδρύθηκε το 2013, η Διεθνής Ομοσπονδία Σόφτμπολ (ΔΟΣ) κατείχε αυτό το ρόλο. Το σόφτμπολ ταχείας-ρίψης (fast-pitch) γυναικών έγινε Θερινό Ολυμπιακό Άθλημα το 1996, αλλά (μαζί με το μπέιζμπολ) αφαιρέθηκε το 2005 από τους Αγώνες του 2012, για να επανεκλεγεί το 2016 για τους Αγώνες του 2020.